З  А П  И  С  Н  И  К

Од дваесет и  осмата редовна седница на Советот на општина Чешиново-Облешево, одржана на ден 31.10.2023 година, во просториите на општината – Сала на Совет.
Седницата започна во 12.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Боби Ѓоргиев и Сане Стојанов.
Отсутни: Анита Колева
Присутни и: Градоначалникот на општина Чешиново-Облешево г-н Далибор Ангелов, директорот на ЈПКД „Облешево“ Дејан Анакиев, директорот на ООУ „Страшо Пинџур“ Соколарци, Ленче Јакимова и вд директорот на ООУ „Климент Охридски“ Облешево, Јорданчо Костадинов и Милена Параклиев – Одговорен сметководител во општината
Записникот го води Драгица Горгиевска – Раководител на Одделение за  правни, општи работи и јавни дејности

	Се стави на разгледување Записникот од дваесет и седмата редовна седница.
	Без дискусија од присутни 10 членови на Советот во просторијата за време на гласањето Едногласно се усвои Записникот од дваесет и седмата редовна седница.
.	
	За дваесет и осмата редовна седница Претседателот го предложи следниот:


Дневен ред,

           1.Извештај за финансиско-материјално работење на ЈПКД „Облешево“, за период 01.07.2023-30.09.2023 година
	2.Одлука за дополнување на Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево
	3.Извештај за извршување на Буџетот на општина Чешиново-Облешево за 2023 година, за период 01.01.-30.09.2023 година
	4.Измени и дополнувања на Буџетот на општина Чешиново-Облешево за 2023 година – Втор Ребаланс
	5.Програма за зимско одржување на локалните патни правци и улици на територија на општина Чешиново-Облешево за 2023/2024 година
	6.Извештај за реализација на Одлуки донесени од Советот на општина Чешиново-Облешево за период 01.07-30.09.2023 година
	7.Извештај за одржување на ИСИ Чешиново,  2023 година
	8.Предлози, прашања и барања
                   
	Дополнување на Дневниот ред:
	-Драгица Горгиевска
	По изготвување на Дневниот ред и доставување на материјали до Вас од страна на училиштата се доставени План и Програми за изведување на ученички екскурзии за учебната 2023/2024 година.
Исто така и од одделението за урбанизам имаме две програми, едната е Програма за измена и дополнување на Програмата за изработка на  Урбанистички Планови , Урбанистичко – Планска документација, и урбанистичко проектна  документација за 2023 годиина, на подрачјето на општина Чешиново-Облешево а другата е Програма за изработка на  Урбанистички Планови , Урбанистичко – Планска документација, и урбанистичко проектна  документација за 2024 годиина, на подрачјето на општина Чешиново-Облешево.

	Од присутни 10 членови на Советот во просторијата за време на гласањето Едногласно беше усвоен Дневниот ред со дополнувањата.

	Точката План и Програма за изведба на екскурзии и посети на ООУ „Страшо Пинџур“ Соколарци за учебната 2023/2024 година ќе се разгледа како Точка 3.
Точката План и Програма за изведба на екскурзии и посети на ООУ „Климент Охридски“ Облешево за учебната 2023/2024 година ќе се разгледа како Точка 4.
Точките 3, 4, 5, 6 и 7 преминуват во точки 5, 6, 7, 8 и 9.
	Точката Програма за измена и дополнување на Програмата за изработка на  Урбанистички Планови , Урбанистичко – Планска документација, и урбанистичко проектна  документација за 2023 годиина, на подрачјето на општина Чешиново-Облешево ќе се разгледа како Точка 10.
Точката Програма за изработка на  Урбанистички Планови , Урбанистичко – Планска документација, и урбанистичко проектна  документација за 2024 годиина, на подрачјето на општина Чешиново-Облешево ќе се разгледа како Точка 11.
Точката 8 преминува во Точка 12.


1 Точка (Извештај за финансиско-материјално работење на ЈПКД „Облешево“, за период 01.07.2023-30.09.2023 година)

-Дејан Анакиев
Даде објаснување на писмениот Извештај.
-Слаџана Ангелова
30.000,00 денари за Управен и Надзорен одбор? За што се конкретно овие средства?
-Дејан Анакиев
Паушал за присуство од седница на Управен и Надзорен одбор.
-Слаџана Ангелова
По колку членови се?
-Дејан анакиев
По 5.
-Сане Стојанов
Советот формира Комисија за контрола на пазарот во Облешево. Колку е активна оваа Комисија, дали е вршено контрола на пазарот?
-Саше Донев
Во почетокот кога се формира Комисијата одевме во контрола, сега не.
-Сане Стојанов
Малото возило за собирање на ѓубре, дали се користи за намената за која е набавено или за други намени?
-Дејан Анакиев
Малото возило не може да го користиме за собирање на ѓубре. Знаете сега дека сме обврзани ѓубрето да го носеме до депонијата во Кочани. Тоа возило не е покриено и не смееме да се ставиме во ризик со него да собираме и транспортираме ѓубре.
-Сане Стојанов
Тогаѓ грешката е што е набавено такво возило кое не може да служи за таа намена. Џабе потрошени средства.
-Саше Донев
Колку што се сеќавам тоа возило беше набавено како донација и требаше да ги опслужува Жиганици и Новоселани.
-Драгица Горгиевска
Да, возилото е донација и беше наменето за тие населени места.
-Дејан Анакиев
Ние имаме потреба од поголемо возило за да може да ги опслужуваме граѓаните. Сега кога треба ѓубрето да се транспортира до Кочани, нема да бидеме опслужни со едно возило.
-Сане Стојанов
Расходи за синдикат. Нели членството во синдикат е лична определба и се одбива од плата на секој член на синдикат а не од претпријатието.
-Дејан Анакиев
Да, тоа е одбиток од плата на вработените членови на синдикат и се уплаќаат директно на синдикатот. При пресметката на плата им се одбива по 1% за член на синдикат.

По дискусијата се премина на гласање.

Од присутни 10 членови на Советот во просторијата за време на гласањето Едногласно се донесе Одлука за усвојување на Извештајот за финансиско-материјално работење на ЈПКД „Облешево“, за период 01.07.2023-30.09.2023 година.

2 Точка (Одлука за дополнување на Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево)

-Саше Донев
Барањето се однесува за 10 месец.
-Градоначалникот
Во последните 10 години, барем колку што сум јас присутен во општината, на овој начин се помага на претпријатието во ангажирање на сезонски работници за вршење на јавни работи во општината. Секогаш првичната Одлука е на 6 месеци со можност да се донесе Одлука уште за еден месец. Во Ребалансот кој ќе се разгледува подолу како точка на Дневен ред, ги предвидовме овие средства. За следна буџетска година имајки во предвид колку трошоците за живот се поскапени, ќе го зголемиме месечниот надоместок за овие лица, но ќе се намали бројот на ангажирани лица.
-Дејан Анакиев
Точно дека барањето гласи за 10 месец. Имајки во предвид моменталната ситуација со транспортот на ѓубрето, со постоечките вработени ние нема да може да одговориме на обврската. Ќе мора да се работи во две смени а за тоа ќе ни бидат потребни и овие работници. Барам од Вас Одлуката да гласи и за 11 месец.
-Градоначалникот 
За оваа состојба имаме зборувано и на претходни седници. Знаете дека по ниту еден ЛОТ на Нашата општина не и е дадено возило како што имаат земено другите општини. Чија е вината не сакам да навлегувам во тоа, но факт е дека Ние нема да може да одговориме на обврските со едно возило и со кадар со кој располага Јавното Претпријатие. Надзорот кој е ангажиран околу чистењето на депониите се држи стриктно до насоките кои му се дадени, не дозволува никакви отстапки. Остануваат уште неколку депонии кои треба да бидат исчистени, но постои проблем ако навремено не се изнесува ѓубрето од домаќинствата, повторно луѓето сами ќе го изнесуваат  и ќе формираат нови диви депонии. Барања за ново возило е доставено до сите надлежни институции, но колку ќе одговорат позитивно на Нашето Барање е прашање. Барањето на директорот е издржано, но ќе треба да кратеме од други ставки во Ребалансот за да може да се предвидат овие средства. За буџетот за оваа година најавени се нови кратења, не знам дали е тоа како резултат на пописот и бројот на жители. Со овој Ребаланс некако ќе ја завршиме оваа фискална година. Овој предлог на директорот е новитет и за мене, само нека биде издржано Барањето.
-Сане Стојанов
Барањето секако е издржано, но дали ќе се најдат работници?
-Дејан Анакиев
Освен воведување на втора смена на работење, не гледам друго Решение. Се изнесува смет од домаќинства и по цела приколка. Ќе мора да се ограничи колку може да се земе, иако и со договорите тоа е регулирано.
-Градоначалникот
За да може да се најдат работници, ќе го зголемиме надоместокот за наредна година.
-Славе Донев
Да се регулира состојбата со изнесувањето на сметот од домаќинствата. Ако има некаде повеќе од оноа што е утврдено во Договорот, оставете го.  Ако остане само со едно возило, во иднина ќе се формираат многу нови диви депонии.
-Орце Митров
Мора општината да размисли за вработување на Комунален редар. Неопходно е.
-Сане Стојанов
Да го прашам директорот за состојбата со водоводот во Кучичино. Дали имате доказ дека таа вода беше крадена? Дефектот луѓето сами го санираа.
-Дејан Анакиев
Доказите се видливи. Не е регулирано со Записник, но видливо беше. 
Од денеска ќе почнеме со чистење на водомерите во Кучичино, ќе се регулира и состојбата со броилата па во иднина ќе имаме чиста ситуација колку вода кое домаќинство троше.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за дополнување на Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево, за дополнителни два месеци октомври и ноември.

3 Точка (План и Програма за изведба на екскурзии и посети на ООУ „Страшо Пинџур“ Соколарци за учебната 2023/2024 година)

-Ленче Јакимова
Даде објаснување на Писмената Програма.
Иста е како и во Годишната Програма, но насоките се дека како посебен дел од Програмата треба повторно да биде разгледана и оветот на истата да даде согласност.

Без дискусија од присутни 10 членови на Советот во просторијата за време на гласањето Едногласно се донесе Одлуката за давање на Согласност на Планот и Програма за изведба на екскурзии и посети на ООУ „Страшо Пинџур“ Соколарци за учебната 2023/2024 година.

4 Точка (План и Програма за изведба на екскурзии и посети на ООУ „Климент Охридски“ Облешево за учебната 2023/2024 година)

-Јорданчо Костадинов
Даде објаснување на Писмената Програма.
-Сане Стојанов
Да го искористам присуството на директорот и да поставам прашање надвор од точката на дневен ред за ученичките екскурзии.
На претходна седница на Совет донесовме Одлуак за давање на согласност за формирање на паралелки во училиштата.  Одлуката која ја донесовме, односно согласноста која ја дадовме конкретно за училиштето во Кучичино за настава во комбинирана паралелка е изменета. Дали ова не е против законски, ние дадовме согласност поикнаква одколку што е сега. Наместо прво одделение чиста паралелка комбинирано е со второ и трето одделение. Значи прво, второ и трето одделение се во една кобинирана паралелка.
-Јорданчо Костадинов
Точно, кога се разгледуваше на Совет беше таква ситуацијата, но во дополнителна консултација со МОН се даде оваа согласност односно насоки за распоред на паралелките во Кучичино. Не е противзаконски бидејки 10 деца се во таа комбинирана паралелка. Се е ова во консултација со инспекторите кои вршат надзор над одвивање на образовниот процес.
-Сане Стојанов
Кога веќе имате направено друг распоред, зошто не дадовте Советот да даде Согласност на истиот.
-Јорданчо Костадинов
Ова е во надлежност на училиштето. Се е во Законски рамки.
-Сане Стојанов
Доколку училиштето е надлежно за кобинирање на паралелките, зошто тогаш првично беше дадено Советот да донесе Одлука.
-Јорданчо Костадинов
	Работиме во согласност со Закон. Ако е против законски има инспекциски служби.
	-Сане Стојанов
	Во врска со целодневната настава. На Совет беше само споменато дека е во план и дека дополнително ќе донесеме Одлука. Дали сте запознаени како функционира? Јас имам информации дека 7 час воопшто не се одржува. За да се искористи превозот, учениците си одат од седмиот час.
-Јорданчо Костадинов
Информацијата не е точна, бидејки тие деца немаат седми час по распоред.
-Сане Стојанов
Претходната директорка на училиштето ја прашав дали е во план укинување на наставата од 6то до 9то одделение во Кучичино, таа ми одговори Не. Ве прашувам и вас истото прашање и барам да ми одговорите само со да или не.
-Јорданчо Костадинов
Јас сум нов на оваа функција и сеуште сум вд директор. Да добијам мандат и детално ќе биде разгледана оваа ситуација.
-Сане Стојанов
Треба да ми одговорите со Да или не бидејки во еден наврат директорката на Страшо Пинџур кажа дека лесно е да се затвори училиште, но тешко е повторно да се отвори со што апсолутно се сложувам.


-Јорданчо Костадинов
За оваа учебна година Програмата е донесена, не можам да кажам што ќе се случува понатаму. Кога ќе бидам избран за директор во мојата Програма за работа ќе биде наведено што и како е во план во мојот мандат. Сега не можам да кажам додека не добијам мандат. Ќе следува дополнително разгледување.
Друго што сакам да Ве замолам, а имајки ги во предвид трошоците за хартија, принетр и слично, во иднина да ни доставите кориснички е-маил адреси и материјалите за Совет да Ви ги доставуваме електронски. Мислам дека срамота е 21ви век да не може материјалите да Ви се достават електронски.
-Ленче Јакимова
И јас се согласувам со ова излагање на колегата. Ние ќе ги доставиме електронски материјалите до општината а тие нека ги препратат до Вас, ние секако у харитена форма ќе доставиме до архива. На тој начин функционираме со Совет на родители. За денешната седница ги имавте во хартиена форма но немавте време да ги разгледате. Која е поентата од сето тоа.
-Сане Стојанов
Јас дома имам цела архива од материјали која ја чувам, и барам да бидам исклучок од тоа да ми се доставува во хартиена форма. Обично кога има дополнување на дневен ред и кога материјалите се доставени на самата седница а немам време да ги разгледам, гласам воздржано. Бидејки оваа точка се однесува за екскурзии за дечињата затоа гласав ЗА, во спротивно ќе бев воздржан.

Се премина на гласање.
Без дискусија од присутни 10 членови на Советот во просторијата за време на гласањето Едногласно се донесе Одлуката за давање на Согласност на Планот и Програма за изведба на екскурзии и посети на ООУ „Климент Охридски“ Облешево за учебната 2023/2024 година.

5 Точка (Извештај за извршување на Буџетот на општина Чешиново-Облешево за 2023 година, за период 01.01.-30.09.2023 година )

-Милена Параклиев
Даде објаснување на писмениот Извештај, по Програми.
-Сане Стојанов
Образец К2, извештајот се однесува за 01.01-30.09.2023 година.
-Милена Параклиев
Извештаите се квартални за последното тромесечие, но дадени се со состојба од 01.01.
-Сане Стојанов
Во врска со враќање на кредитите кои ги наведовте, од следната година и вториот ќе доспее за враќање колку што Ве разбрав?
-Градоначалникот
Да појаснам само дека кредитите не се земени во Наш мандат. Тоа се кредити кои се од претходните градоначалници. Во врска со кредитот кој следната година ќе доспее за враќање имаше 3 години грејс период и од следната година ќе почне да се плаќа рата за кредитот.
-Милена Параклиев
Кога тече грејс периодот плаќаме само камата не и дел од главницата.

-Сане Стојанов
Програма А00 Совет на општина разни трансфери?
-Милена Параклиев
Да 504.510,00 денари за канализацијата во Соколарци.
-Градоначалникот
Морав да направам динамичен план со Источно плански регион за плаќање на рати за канализацијата во Соколарци. Сега се обидувам ист таков план да направам со една адвокатка која не тужеше и го доби спорот, а која Крстев ја имло ангажирано. 
-Сане Стојанов
Доаѓаме до тоа што го имаме зборено, водоводот под надлежност на Јавното Претпријатие а општината се задолжува за канализација.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлуката за усвојување на  Извештајот за извршување на Буџетот на општина Чешиново-Облешево за 2023 година, за период 01.01.-30.09.2023 година.

	6 Точка (Измени и дополнувања на Буџетот на општина Чешиново-Облешево за 2023 година – Втор Ребаланс)

	-Милена Параклиев
Даде објаснување на Измените и дополнувањата на Буџетот за 2023 година.
-Орце Митров
Дали предвиде средства за тој спортистот што зборевме на една од минатите седници. Рековме со ребалансот да се предвидат средства за него.
-Градоначалникот
Состојбата со сметката на општината ја знаете. Ви кажав дека сега при крај на годината имаме кратење од еден милион денари. Мислам дека треба да се воздржиме од многу работи за да ја поминеме оваа година. Одлуките кои ќе се донесат мора да се сервисираат. Сега ќе треба да се намалат ставки за да се предвиде надоместок за 5 сезонски работници за месец ноември, нешто што е неопходно во овој период. Ви кажав и за адвокатката со која се обидуваме да склучиме динамичен план. 300.000 главница и уште толку камата.
-Милена Параклиев
Дополнителни насоки од Министерство за финансии се тоа дека Буџетот е намален за 978.000,00 денари. Буџетот е намален на ставки и подставки што може и да го видете.

По дискусијата се премина на гласање.
Од присутни 10 членови на Советот во просторијата за време на гласањето, со 10 гласа ЗА се донесе Одлука за усвојување на Измените и дополнувањата на Буџетот на општина Чешиново-Облешево за 2023 година – Втор Ребаланс.

7 Точка (Програма за зимско одржување на локалните патни правци и улици на територија на општина Чешиново-Облешево за 2023/2024 година)
 
-Драгица Горгиевска
Задолжителна Програма која ја донесуваме пред почетокот на зимската сезона.
Опфатени се сите патни правци, за што дополнително ќе се склучи Договор со ЈПКД „Облешево“. Имајки во предвид сите цени на чинење буџетот на програмата е зголемен од 160.00,00 денари на 200.000,00 денари.
-Сане Стојанов
А за тие регионални патни оправци за кои е надлежна Македонија пат, што ако не бидат исчистени од нивна страна, конкретно за Бурилчево децата треба да одат на училиште.
-Драгица Горгиевска
Ако има проблем ЈПКД ќе интервенира, нема да ја остави така ситуацијата.

Се премина на гласање.
Од присутни 10 членови на Советот во просторијата за време на гласањето, со 10 гласа ЗА се донесе Програмата за зимско одржување на локалните патни правци и улици на територија на општина Чешиново-Облешево за 2023/2024 година.


	8 Точка (Извештај за реализација на Одлуки донесени од Советот на општина Чешиново-Облешево за период 01.07-30.09.2023 година)

Без дискусија од присутни 10 членови на Советот во просторијата за време на гласањето Едногласно се донесе Одлуката за усвојување на Извештајот за реализација на Одлуки донесени од Советот на општина Чешиново-Облешево за период 01.07-30.09.2023 година.


9 Точка (Извештај за одржување на ИСИ Чешиново,  2023 година)

-Слаџана Ангелова
Андреј Коцев доктор. На кој начин се ангажира докторот? Да не се сватам погрешно немам ништо против но имаме доктори од нашата општина, зошто тие да не бидат ангажирани?
-Орце Митров
Треба да има лиценца.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлуката за усвојување на Извештајот за одржување на ИСИ Чешиново,  2023 година


10 Точка (Програма за измена и дополнување на Програмата  за изработка на  Урбанистички Планови , Урбанистичко – Планска документација, и урбанистичко проектна  документација за 2023 годиина, на подрачјето на општина Чешиново-Облешево)

-Драгица Горгиевска
Од колегите од урбанизам сум запознаена дека ќе се прават измени на два блока едниот во Чешиново а другиот во Облешево. Во Чешиново е разработка на Урбанистичкиот план за намена детска градинка а во Облешево за домување.
Урбанистичките планови во овие две населени места се со намена на површини и долку сакаме нешто да се гради односно да понудеме на продажба потребно е претходна разработка, односно уцртување на маркица површина за градба и површина на градежна парцела. Од тие причини мора ова да биде предвидено и во Годишната Програма.

Се пристапи кон гласање.
Од присутни 10 членови на Советот во просторијата за време на гласањето Едногласно се донесоа измените и дополнувањата на Програмата  за изработка на  Урбанистички Планови , Урбанистичко – Планска документација, и урбанистичко проектна  документација за 2023 годиина, на подрачјето на општина Чешиново-Облешево).

11 Точка (Програма  за изработка на  Урбанистички Планови , Урбанистичко – Планска документација, и урбанистичко проектна  документација за 2024 годиина, на подрачјето на општина Чешиново-Облешево)


-Драгица Горгиевска
Претходната Точка се однесуваше за измени и дополнувања на Програмата за 2023 година, а оваа Точка е за 2024 година. Сублимирани се сите податоци од 2023 година што не значи дека во текот на 2024 година доколку има потреба нема да трпи измени Програмата.
  
Без дискусија се премина на гласање.
Од присутни 10 членови на Советот во просторијата за време на гласањето Едногласно се донесе Програмата за изработка на  Урбанистички Планови , Урбанистичко – Планска документација, и урбанистичко проектна  документација за 2024 годиина, на подрачјето на општина Чешиново-Облешево.

12 Точка ( Предлози, прашања и барања)

Се прочита Барањето од Леон Трајанов од с.Чифлик борач во боречки клуб Спартак Кочани кој бара финансиски средства како поддршка за неговите тренинзи.
Барањето е 18.000,00 денари.

-Градоначалникот
Не можам да ветам нешто што не можам да го исполнам. Ви ја кажав ситуацијата со сметката на општината. Ако се донесе Одлука јас нема да може да ја сервисирам.
-Орце Митров
Вие бевте запознаени со ова. Јас предложив 12.000,00 денари, Сане предложи 18.000,00. Нели беше така, потврдете сите. Ние веќе му кажавме и не бива да го лажеме.
-Градоначалникот
Не бев запознаен со овам, не бев запознаен дека Министерство за финансии ќе ни скрати близу еден милион денари, ниту без запознаен со пресудата од адвокатката и ред дуги работи. Треба да се крате по разни основи. Не е само да се донесе Одлука а потоа да не може да се исплатат. Уште не е исплатено ни на Влатко по основ на барањето за академијата.
-Орце Митров
Ние да донесеме Одлука нека се плате по Нова година.
-Градоначалникот
Очигледно не може да се разбереме и не знам која е целта на сето ова. Влатко беше регистриран како Здружение а по неговите препукувања во медиумите испадна дека е профитабилна организација.
-Сане Стојанов
И кога се дискутираше за ова јас кажав нека се поддржуваат спортистите. Нека се исплати и после Нова Година.
Во врска со празникот на општината 21ви Септември, да се размисли дали се има желба да се смене тој датум.
Во врска со мостот во Кучичино, добро е се реагира сега испратени се дописи, но има барање-известување од Наша страна а зошто не е дадено до Градоначалникот не знам. Битно поднесено е до архива, а кде е после доставено не знам.
На Валтко Клубот веќе не е Академија Чешиново-Облешево туку Атлетико и немаме обврска да му ги исплатеме средствата кои не му се исплатени.
-Драгица Горгиевска
Досега немало ниту една реакција со денот кога се празнува празникот на општината освен од ваша страна и не гледам причнина зошто истиот би бил сменет.
Во врска со промена на името на клубот, ако е правен наследник средствата го следуваат само што ќе треба да поднесе барање за склучување на Анекс на Договорот со новото име на клубот.
-Сане Стојанов
Во врска со празникот на општината, освен што е верски празник друго значење не гледам. Секој кога се роди му се слави реденден, а што означува овој празник за општината?
-Драгица Горгиевска
Празникот означува почеток на жетвата на оризот. Претходните години кога општината немаше блокирана сметка знаете дека на тој ден имаше традиционално зажнејување на ориз.
-Саше Донев
Состојбата со канализацијата во Уларци?
-Градоначалникот
Мака мачам со таа фирма. Или не се јавуваат или не се придржуваат на она што ќе го ветат.
-Саше Донев
Исечено е се. Децата по кал одат на училиште.
-Градоначалникот 
Не е оставено на случајност.
[bookmark: _GoBack]-Орце Митров
Да гласаме за барањето на Леон. Го ставам Барањето на гласање.
Од присутни 9 членови на Советот во просторијата за време на гласањето Едногласно се донесе Одлука за финансиска поддршка од 18.000,00 денари на Леон Трајанов

